
Referat af bestyrelsesmøde i DN Rebild den 16. juni 2026 på Skillingbro Naturskole
Til stede: Aage Langeland, Anne Grete Andreasen, Søren Bojesen, Jane Nielsen, Magda Bazuin, Annette Søegaard, Peter Forfang Sørensen og Janne Hansen (referent)

Afbud: Mogens Andersen, Charlotte Mejer og Ole Jensen 
Inden selve bestyrelsesmødet fik vi besøg og oplæg fra den nye naturvejleder i Rebild Kommune, Vidar Lyrstrand Han står for Naturskolen ved Jyske Skovhaver. Skolens vision er ”Livslang tilknytning til naturen”. Der er fokus på dagtilbud og skoler. Han tilpasser tilbuddene til det, som skolen laver i forvejen. Al undervisning foregår udendørs. Han kan være behjælpelig med rådgivning og inspiration til os, men har normalt ikke tid til selv at deltage i vores arrangementer. Vi kan muligvis også låne ting fra Naturskolens grejbank.  Vidar blev til hele bestyrelsesmødet.
Dagsorden

1. Godkendelse af dagsorden og referat fra sidste møde
Begge er godkendt, da der ikke er indkommet indsigelser.
2. Orientering og meddelelser
a. Ulovligt dræn ved Madum Sø. Kommunen sætter nu en konsulent på sagen. Ellers er der ikke sket noget. 
b. Samrådstur til Lille Vildmose 18. august 2026. Man opfordres til at tilmelde sig. Der er kun få pladser tilbage.
c. Højris Mølle – Vi venter til arrangement i Det Grønne Råd 3. september, før vi aftaler noget med Kathrine. 
d. Det Grønne Råd – Gro-projektet blev diskuteret. Der blev også orienteret om regionens projekt vedrørende natur ved grusgraven ved Nysum. Thyge fra DN holdt oplæg om Den Grønne Trepart. Aage og Niels Moes skal lave et nyt kommissorium for Det Grønne Råd. 
e. Klage vedrørende nybyggeri af et hus i landzone ved. Erstedvej 14. Vi har indgivet en klage. 
f. Klima Rebild-evaluering. Der var generel tilfredshed, bortset fra, at vores stand var list afsides. Næste års klimamøde er 25. april 2027.De søger frivillige til koordinationsgruppen. Der inviteres til Klimafolkemøde 

g. Vindmøller. Aage har modtaget flere henvendelser angående vindmølleprojektet mellem Sejlstrup og Hellum. Generelt går DN ind for vedvarende energi, så vi støtter ikke klagerne. 
h. Senest udmelding fra SGAV om Grøn Trepart. Planen for N-regulering og tidsplanen fastholdes 
3. Nyt fra udvalg og grupper

a. Naturgruppen. Ole indkalder til et møde i gruppen, så den kan arbejde videre med blandt andet kirkejorden og opgaver til de frivillige. 
b. Faktaark. Er nu sendt til Anders Vogel.
4. Aktiviteter/arrangementer i DN Rebild 
Evalueringer:

a. Sommerudflugt for DN Rebilds bestyrelse til Fussingø Naturnationalpark 14. juni 2026. Det gik fint. 
b. Frivilligdag i DN Rebild 12. juni 2026 Det gik fint. Janne har sendt vores oversigt over aktiviteter + aktivitetskalenderen til de fremmødte frivillige.
Planlægningsstatus:
a. Foredrag med Michael Stoltze den 10. august 2026. Aktiviteten ligger på vores hjemmeside. Aage har fået pressemeddelelsen og sender videre til lokalaviserne. 
b. Naturoasetur. Næste tur går til Langmosen 2. august 2026 kl. 13-16. Janne lægger på hjemmesiden. 
c. Årsmøde. Det bliver den 28. november 2026 kl. 9.30-12.30 med indlæg af Thomas Holst Christensen, driftsleder ved Lille Vildmose. Han koster cirka 2500 kr. + kørsel. Janne kontakter ham og lægger på nettet. 
d. Svampetur. 4. oktober. Er lagt på nettet 
e. Søren undersøger om visning af filmen ”Ilden, Vandet, Jorden, Luften.
5. Den Grønne Trepart 
Følgegruppens møde den 10. juni 2026 blev aflyst.
6. Lindenborg Ådal som sammenhængende naturområde 
Det drejer sig om sammenbinding af Lille Vildmose og Rold Skov. Det kan måske blive et naturprojekt under Grøn Trepart. 

DN Rebild og DN Aalborg har igangsat projektarbejdet, der laves kort, og der er etableret kontakt med Anders Horsten, Rebild Kommune, Naturstyrelsen, Lille Vildmose og Aalborg Kommune.

7. VILD-arrangementer i DN Rebild 

VILD har 14 børn som medlemmer. Aage undersøger deres aldersprofil og geografi, så vi kan kende målgruppen lidt bedre.              

8. Eventuelt
Rebild Porten ønsker flere naturoasekort. Janne undersøger, hvad det koster at genoptrykke og Aage undersøger, om Rebild Porten er villig til at bidrage økonomisk.          
          Møder 2. halvår 2026

          Naturoase-tur til Langmosen
  2. august

          Foredrag med Michael Stoltze 
10. august
          Bestyrelsesmøde

13. august
          Samrådstur til Lille Vildmose
18. august
          Bestyrelsesmøde

10. september

          Samrådsmøde til Års Vandforsyning
  3. oktober

          Svampetur

  4. oktober

          Bestyrelsesmøde

15. oktober

          Bestyrelsesmøde

12. november

          Årsmøde

28. november

          Bestyrelsesmøde

10. december

